text: অতি বিশিষ্ট সেবা পদক (এভিএসএম) ভারতের শান্তিকালীন দ্বিতীয় সর্বোচ্চ বিশিষ্ট পরিষেবা পুরস্কার। এটি সশস্ত্র বাহিনীর সকল স্তরের সদস্যরা পেতে পারেন। শান্তিকালীন এই পুরষ্কারটি যুদ্ধকালীন উত্তম যুদ্ধ সেবা পদকের সমতুল্য। 
  
  পুরষ্কারটি মরণোত্তর ভাবেও দেওয়া যেতে পারে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরষ্কারে একটি দণ্ড রিবনের সাথে সংযুক্ত করা হয়। পুরস্কার প্রাপক নামের শেষে "এভিএসএম" ব্যবহার করতে পারেন।
  
  ইতিহাস 
  অতি বিশিষ্ট সেবা পদকটি মূলত "বিশিষ্ট সেবা পদক, দ্বিতীয় শ্রেণি" হিসাবে প্রতিষ্ঠিত হয়েছিল। ২৭ জানুয়ারী ১৯৬১ সালে এটি পুনঃনামকরণ করা হয় এবং ব্যাজ স্বাক্ষর করা হয়। ১৯৮০ সাল থেকে এই পদক প্রদান কেবল অ-অপারেশনাল কর্মকাণ্ডের মধ্যে সীমাবদ্ধ করা হয়, কারণ তখন যুদ্ধ সেবা পদকটি অপারেশনাল পরিবেশে বিশিষ্ট পরিষেবাকে স্বীকৃতি দেওয়ার জন্য প্রবর্তন করা হয়েছিল।
  
  আরো দেখুন 
   উত্তম যুদ্ধ সেবা পদক 
   পরম বিশিষ্ট সেবা পদক
  
  তথ্যসূত্র 
  
  বিষয়শ্রেণী:ভারতের সামরিক পুরস্কার ও সম্মাননা
title: অতি বিশিষ্ট সেবা পদক